বিরোধী শূন্য উত্তর দমদম পুরসভা

ওয়েবডেস্ক: বিরোধী (Opposition) শূন্য হল উত্তর দমদম পুরসভা (North Dumdum Municipality)। ২০২২ সালে পুর ভোটে ৩৪ ওয়ার্ড বিশিষ্ট উত্তর দমদম পুরসভার ৩৩ টি ওয়ার্ড তৃণমূলের দখলে যায়। ১৫নং ওয়ার্ড জিতে নেয় সিপিআই (এম)। তিন বছর পর রবিবার ১৫নং ওয়ার্ডের কাউন্সিলর সন্ধ্যারানী মণ্ডল তৃণমূল কংগ্রেসে যোগদান করলেন। এদিন রাজ্যের মন্ত্রী স্থানীয় বিধায়ক চন্দ্রিমা ভট্টাচার্যের (Chandrima Bhattacahrya) হাত ধরে তৃণমূল (TMC) কংগ্রেসে যোগদান করেন।

সন্ধ্যারানী জানান, তাঁর কাজ করতে অসুবিধা হচ্ছিল। মুখ্যমন্ত্রী মমতা বন্দ্যোপাধ্যায়ের অনুপ্রেরণায় সকলের জন্য কাজ করার জন্য তাঁর তৃণমূলে যোগদান। রাজ্যের মন্ত্রী চন্দ্রিমা ভট্টাচার্য জানান, উনি আমাদের দলে যোগ দেওয়ার জন্য আবেদন করেছিলেন। মুখ্যমন্ত্রীর অনুমতি সাপেক্ষে তাঁকে দলে যোগদান করানো হল। এই যোগদানের ফলে উত্তর দমদম পুরসভা বিরোধী শূন্য হল। আসলে গোটা রাজ্যটাই বিরোধী শূন্য। মানুষ কিন্তু ওদের পক্ষে নয়।

আরও পড়ুন: ফের শহরে সাইবার প্রতারণা! এবার ব্যাঙ্ক কর্মীর পরিচয়ে ১৬ লক্ষ টাকা আত্মস্যাৎ